google/wiki40b huggingface dataset:
भीष्म

कथा

शांतनु से सत्यवती का विवाह भीष्म की ही विकट प्रतिज्ञा के कारण संभव हो सका था। भीष्म ने आजीवन ब्रह्मचारी रहने और गद्दी न लेने का वचन दिया और सत्यवती के दोनों पुत्रों को राज्य देकर उनकी बराबर रक्षा करते रहे। दोनों के नि:संतान रहने पर उनके विधवाओं की रक्षा भीष्म ने की, परशुराम से युद्ध किया, उग्रायुद्ध का बध किया। फिर सत्यवती के पूर्वपुत्र कृष्ण द्वैपायन द्वारा उन दोनों की पत्नियों से पांडु एवं धृतराष्ट्र का जन्म कराया। इनके बचपन में भीष्म ने हस्तिनापुर का राज्य संभाला और आगे चलकर कौरवों तथा पांडवों की शिक्षा का प्रबंध किया। महाभारत छिड़ने पर उन्होंने दोनों दलों को बहुत समझाया और अंत में कौरवों के सेनापति बने। युद्ध के अनेक नियम बनाने के अतिरिक्त इन्होंने अर्जुन से न लड़ने की भी शर्त रखी थी, पर महाभारत के दसवें दिन इन्हें अर्जुन पर बाण चलाना पड़ा। शिखंडी को सामने कर अर्जुन ने बाणों से इनका शरीर छेद डाला। बाणों की शय्या पर ५८ दिन तक पड़े पड़े इन्होंने अनेक उपदेश दिए। अपनी तपस्या और त्याग के ही कारण ये अब तक भीष्म पितामह कहलाते हैं। इन्हें ही सबसे पहले तर्पण तथा जलदान दिया जाता है।
सोनपुर, बिहार

सोनपुर पशु मेला

सोनपुर में विश्व का सबसे बड़ा - सोनपुर पशु मेला लगता है। यहाँ खासकर पशु ही नहीं अन्य सामानों की भी खरीद-बिक्री की जाती है। यह मेला नवम्बर में पटना के उसपार लगता है। यहाँ पर गाय, भैंस, बैल, बकरी, हाथी, घोड़ा इत्यादि बड़े पैमाने पर मिलते हैं। दूर-दूर से खरीद एवं बिक्री के लिए यहाँ पर लोग आते हैं। इस मेले की खूबी यह है कि चाहे छोटा सामान हो या बड़ा, सब कुछ आसानी से मिल जाता है। यहाँ पर व्यापार करने के लिए दूसरे देश से भी लोग आते हैं। विदेशी सामान भी यहाँ आसानी से प्राप्त किया जा सकता है। सन् 1803 में रॉबर्ट क्लाइव ने सोनपुर में घोड़े के बड़ा अस्तबल भी बनवाया था। 2001 में, सोनपुर मेला में लाया गया हाथियों की संख्या 92 थी, जबकि 2016 में 13 हाथियों ने इसे मेले में बनाया, केवल प्रदर्शन के लिए, बिक्री के लिए नहीं। 2017 में, मेले में 3 टस्कर था।
सोनपुर मेला में भू-राजस्व विभाग का स्टॉल से बिहार के सभी राजस्व ग्रामों का डिजिटल मानचित्र 150 रूपये मात्र सरकारी शुल्क के द्वारा कोई भी नागरिक तीन मिनट के अन्दर प्राप्त कर सकते हैं। यह कार्य राष्ट्रीय सूचना विज्ञान केन्द्र पटना के तकनीकी सहयोग के द्वारा किया गया है। समय के बदलते प्रभाव के असर से हरिहर क्षेत्र सोनपुर मेला, पशु बाजारों से हटकर अब आटो एक्स्पो मेले का रूप लेता जा रहा है। पिछले कई वर्षों से इस मेले में कई कंपनियों के शोरूम तथा बिक्री केंद्र यहां खुल रहे हैं। मेले में रेल ग्राम प्रदर्शनी लगी। रेलग्राम में टॉय ट्रेन चलाई जा रही। सोनपुर मेले के प्रति विदेशी पर्यटकों में भी खास आकर्षण देखा जाता है। जर्मनी, अमेरिका, फ्रांस एवं अन्य विदेशी पर्यटकों को आकर्षित करने के लिए स्विस कॉटेजों का निर्माण किया जाता है। पर्यटकों को पटना एयरपोर्ट से सोनपुर मेला आने व जाने के लिए प्रीपेड टैक्सी भी उपलब्ध कराई जायेगी। हरिहर क्षेत्र 2017 सोनपुर मेला 32 दिनों का होगा। सोनपुर मेले का उदघाटन इस बार 2 नवंबर को तथा समापन 3 दिसंबर को किया जाएगा। मेला में नौका दौड़, दंगल, वाटर सर्फिंग, वाटर के¨नग सहित विभिन्न प्रकार के खेल व प्रतियोगिता का भी आयोजन किया जाएगा।
यान्त्रिक अनुवाद

कम्प्यूटर साफ्टवेयर की सहायता से एक प्राकृतिक भाषा के टेक्स्ट या कही गयी बात (स्पीच) को दूसरी प्राकृतिक भाषा के टेक्स्ट या वाक में अनुवाद करने को मशीनी अनुवाद या यांत्रिक अनुवाद कहते हैं।

इतिहास

यांत्रिक अनुवाद का मूल विचार सन् 1946 में वारेन वीवर और ए0 डी0 बूथ के बीच स्वचालित अंक परिकलन यंत्र automatic digital computers के विषय में परिचर्चा के समय उठा। बूथ और डौ0 एच0 बी0 ब्रिटन ने 1947 में इंस्टिट्यूट फॉर एडवांस्ड स्टडी, प्रिंस्टन में स्वचालित कंप्यूटर से कोश का अनुवाद करने के लिए, एक विस्तृत "कोड" तैयार किया। 1948 में आर0 एच0 रिचनस (R.H Richens) ने कोरे शब्दानुवाद के साथ-साथ ब्याकरणिक रूपों का यांत्रिक अनुवाद कर सकने की संभावना प्रकट की। अमेरिका में यांत्रिक अनुवाद पर महत्वपूर्ण कार्य जुलाई सन् 1946 में वारैन वीवर के अनुवाद नामक ज्ञापन के प्रकाशित होने पर शुरू हुआ। अनेक विश्व विद्यालयों और टेकनॉलॉजी संस्थानों ने इस कार्य को अपने हाथ में लिया। 1950 में रेफलर (Reifler) ने Studies in Mechanical Translation नामक ग्रंथ लिखा, जिसमें अनुवाद पर पूर्व संपादन और अनुवादोत्तर संपादन का प्रस्ताव रखा। फिर यांत्रिक अनुवाद पर अतरराष्ट्रीय सम्मेलन होने लगे, पत्रपत्रिकाएँ निकलीं ओर रूसी से अँग्रेजी में अनुवाद होने लगे।

मशीनी अनुवाद और विदेशी भाषा अध्ययन

बहुत से विचारकों का मत है कि मशीनी अनुवाद इस स्तर पर पहुंच गया है और इस गति से प्रगति कर रहा है कि अब वैश्विक विचार विनिमय के लिये किसी 'सर्वनिष्ट भाषा' (कामन लैंग्वेज) की आवश्यकता का आधार ही नहीं रहेगा। मशीनी अनुवाद भिन्न-भिन्न मातृभाषा वाले लोगों के बीच सेतु का कार्य करेगा। मशीनी अनुवाद की गुणवत्ता में थोड़ा और सुधार हो जायेगा तो अंग्रेजी को विदेशी भाषा के रूप में सीखने वालों की संख्या घट जायेगी। सरकारें अपनी विदेशी भाषा सिखाने वाले योजनाओं को धीरे-धीरे वापस लेना आरम्भ कर देंगी। आश्चर्यजनक रूप से, जिस एलेक्ट्रानिक क्रान्ति ने अंग्रेजी को 'विश्वभाषा' बनाया वही इसे नीचे भी ले आने का काम भी पूरा करेगा।
राजपाल यादव

व्यक्तिगत जीवन

इनका जन्म शाहजहाँपुर जिला के कुण्डरा गाँव में हुआ था।

फिल्मी सफर

राजपाल यादव बेहतरीन हास्य अभिनेता माने जाते हैं इन्होंने भारतेन्दु नाट्य अकादमी और नेशनल स्कूल ऑफ ड्रामा, दिल्ली से अभिनय की पढाई की है। 1999 दिल क्या करे से उन्होंने अभिनय की शुरुआत की थी। इसके बाद प्यार तूने क्या किया जिंदगी का सफर और तुमको न भूल पाएंगे जैसी फ़िल्मों में काम करके एक हास्य अभिनेता के रूप में स्थापित हो गये। "रामा रामा क्या है ड्रामा" फ़िल्म में उन्होंने मुख्य अभिनेता का किरदार निभाया था। उन्होंने लगभग 150 से अधिक फिल्मों में काम किया है।
सीताराम येचुरी

प्रारंभिक जीवन

सीताराम येचुरी का जन्म 12 अगस्त 1952 को मद्रास (चेन्नई) में एक तेलुगु भाषी ब्राह्मण  परिवार में हुआ था ।  उनके पिता सर्वेश्वर सोमयाजुला येचुरी आंध्र प्रदेश राज्य सड़क परिवहन निगम में इंजीनियर थे।  उनकी मां कल्पकम येचुरी एक सरकारी अधिकारी थीं।  वह हैदराबाद में बड़े हुए और दसवीं कक्षा तक हैदराबाद के ऑल सेंट्स हाई स्कूल में पढ़ाई की।  1969 का तेलंगाना आंदोलन उन्हें दिल्ली ले आया।  उन्होंने प्रेसिडेंट्स एस्टेट स्कूल, नई दिल्ली में दाखिला लिया और केंद्रीय माध्यमिक शिक्षा बोर्ड उच्चतर माध्यमिक परीक्षा में अखिल भारतीय प्रथम रैंक हासिल किया। इसके बाद वो सेंट स्टीफन कॉलेज, दिल्ली  से अर्थशास्त्र में बीए (ऑनर्स) की पढ़ाई की और फिर जवाहरलाल नेहरू विश्वविद्यालय से म.ए अर्थशास्त्र किया।  सीताराम अर्थशास्त्र में पीएचडी के लिए जवाहरलाल नेहरू विश्वविद्यालय में दाखिला लिया था पर इमरजेंसी के दौरान उनकी गिरफ्तारी के बाद वो थमा रह गया।
भीमराव आम्बेडकर प्रतिमा, जापान

भीमराव आम्बेडकर प्रतिमा यह जापान के वाकायामा प्रान्त में कोयासन विश्वविद्यालय में स्थित भीमराव आम्बेडकर की पूर्णाकृति प्रतिमा (स्टैच्यू) हैं। इस प्रतिमा का अनावरण महाराष्ट्र के मुख्यमंत्री देवेंद्र फडणवीस द्वारा १० सप्टेंबर २०१५￼ हुआ था।
दाजी पांचाल ने इस आम्बेडकर की मुर्ति का निर्माण किया हैं। इसकी उँचाई साडे छह फूट है और पंचधातू की मुर्ति हैं। चार फुट का चौथरा (पाया/बेस) के साथ मुर्ति की कुल उंचाई साडे दस फूट हैं। इसे बनाने का खर्च करीब २२.२५ लाख रुपये लगा हैं।
राहुल कँवल

राहुल कंवल इंडिया टुडे  टेलीविज़न और आजतक के न्यूज़ एंकर है।
वर्णक्रममापी

वर्णक्रममापी (स्पेक्ट्रोमीटर, स्पेक्ट्रोफोटोमीटर, स्पेक्ट्रोग्राफ या स्पेक्ट्रोस्कोप) विद्युत चुम्बकीय वर्णक्रम के एक विशिष्ट भाग के लिए प्रकाश की विशेषतायों के मापन हेतु उपयोग किया जाना वाला यंत्र है जो आम तौर पर सामग्री की पहचान के लिए स्पेक्ट्रोस्कोपी विश्लेषण में इस्तेमाल किया जाता है। मापित चर अक्सर प्रकाश की तीव्रता होता है, लेकिन उदाहरण के लिए यह ध्रुवीकरण स्थिति भी हो सकती है। स्वतंत्र चर आमतौर पर या तो प्रकाश की तरंग दैर्ध्य या फोटोन उर्जा के लिए सीधे आनुपातिक एक इकाई होता है जैसे वेवनंबर या इलेक्ट्रॉन वोल्ट जिसका तरंग दैर्ध्य के साथ व्युत्क्रम संबंध होता है। स्पेक्ट्रोमीटर स्पेक्ट्रोस्कोपी में वर्णक्रमीय पंक्तियों के उत्पादन तथा तरंगदैर्य और तीव्रता के मापन हेतु प्रयोग किया जाता है। स्पेक्ट्रोमीटर एक शब्दावली है जो गामा रेज़ और एक्स रेज़ से लेकर फार इन्फ्रारेड की व्यापक रेंज के तरंग दैर्ध्य पर संचालित होने वाले उपकरणों पर लागू की जाती है। अगर रूचि का क्षेत्र विजिबिल स्पेक्ट्रम के पास प्रतिबंधित है, तो अध्ययन को स्पेक्ट्रोफोटोमेट्री कहा जाता है।
सामान्यत: कोई भी विशेष उपकरण इस पूर्ण रेंज के एक छोटे से हिस्से पर संचालित हो सकता है ऐसा स्पेक्ट्रम के विभिन्न भागों को मापने के लिए इस्तेमाल की जानी वाली तकनीक की वजह से होता है। ऑप्टिकल आवृत्तियों के नीचे (जैसे माइक्रोवेव और रेडियो आवृत्तियों में), स्पेक्ट्रम विश्लेषक एक निकटीय संबंधित इलेक्ट्रॉनिक डिवाइस है।

स्पेक्ट्रोग्राफ्स

स्पेक्ट्रोग्राफ एक उपकरण है जो आवृत्ति स्पेक्ट्रम में आने वाली वेव को अलग करता है। यहां कई प्रकार की मशीने हैं जिन्हें लहरों की सटीक प्रकृति के आधार पर स्पेक्ट्रोग्राफ्स के रूप में जाना जाता है। पहले स्पेक्ट्रोग्राफ्स में डिटेक्टर के रूप में फ़ोटोग्राफिक पेपर का इस्तेमाल किया जाता था। स्टार वर्णक्रमीय वर्गीकरण और मुख्य अनुक्रम की खोज, हबल का कानून और हबल क्रम सभी उसी स्पेक्ट्रोग्राफ्स के बने हुए हैं जो फोटोग्राफिक पेपर का उपयोग करते थे। संयंत्र रंगद्रव्य फाय्तोक्रोम की खोज ऐसे स्पेक्ट्रोग्राफ्स का उपयोग करके हुई थी जो पौधों को डिटेक्टर के रूप में इस्तेमाल करता था। नवीनतम स्पेक्ट्रोग्राफ्स इलेक्ट्रॉनिक डिटेक्टर जैसे CCDs का उपयोग करते हैं जो विजिबिल और UV प्रकाश दोनों के लिए इस्तेमाल किया जा सकता है। डिटेक्टर की सटीक पसंद रिकार्ड की जाने वाली प्रकाश की तरंग दैर्ध्य पर निर्भर करती है।
आगामी जेम्स वेब स्पेस टेलीस्कोप में नियर-इन्फ्रारेड स्पेक्ट्रोग्राफ (NIRSSpec) और मध्य अवरक्त स्पेक्ट्रोमीटर (MIRI) दोनों शामिल होंगे।
एक एचेल्ले स्पेक्ट्रोग्राफ दो विवर्तन झंझरी का उपयोग करता है, जिन्हें एक दूसरे के सन्दर्भ में 90 डिग्री घुमाया जाता है और एक दूसरे के करीब रखा जाता है। इसलिए एक संकरी दरार का नहीं बल्कि प्रवेश बिंदु और एक 2d CCD चिप का उपयोग किया जाता है जो स्पेक्ट्रम को रिकॉर्ड करता है। आम तौर पर ऐसा सोचा जाता है कि स्पेक्ट्रम विकर्ण पर प्राप्त होता है, लेकिन जब दोनों झंझरियों में व्यापक रिक्ति होती है और एक इस तरह प्रज्वलित होती है ताकि केवल पहला क्रम दिखाई दे और दूसरी इस तरह प्रज्वलित होती है कि बहुत से उच्च क्रम प्रदर्शित हो, इस तरह एक छोटी सी आम सीसीडी चिप पर अच्छी तरह से मुड़ा हुआ बहुत अच्छा स्पेक्ट्रम प्राप्त होता है। छोटी चिप का मतलब यह भी है कि संधानिक प्रकाशिकी दृष्टिवैषम्य कोमा या जरूरत के लिए अनुकूलित करने के लिए नहीं है, लेकिन गोलाकार विपथन को शून्य सेट किया जा सकता है।
एक स्पेक्ट्रोग्राफ को कभी कभी मोनोक्रोमेटर के एक सादृश्य के रूप में पोलीक्रोमेटर भी कहा जाता है।
स्वीटी वालिया

जीवन और पृष्ठभूमि

स्वीटी वालिया का जन्म ११ जून को भारतीय राज्य उत्तर प्रदेश के इलाहाबाद में हुआ था। ये रोशनी वालिया की मां है। स्वीटी वालिया के पिता भारतीय सेना के अधिकारी है।
न्यूज़ीलैंड क्रिकेट टीम का इंग्लैंड दौरा

टेस्ट सीरीज

साल 1930 से अब तक 103 मैचों की 36 सीरीज हुई हैं। उसमें इंग्लैंड ने 23 सीरीज जीते हैं।

वनडे सीरीज

साल 1973 से अब तक 89 मैचों की 43 (उसमें विश्व कप, ट्रॉफी, इतर) सीरीज हुई हैं। उसमें इंग्लैंड ने 10 सीरीज और 0 आईसीसी चैंपियन्स ट्रॉफ़ी और 0 विश्व कप जीते हैं।

टी20ई सीरीज

साल 2007 से अब तक 16 मैचों की 12 (उसमें विश्व कप) सीरीज हुई हैं। उसमें इंग्लैंड ने 4 सीरीज और 1 विश्व कप जीता है।
२५०२ ईसा पूर्व

२५०२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २५०२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
राजापुर

राजापुर उत्तर प्रदेश राज्य के बांदा से लगभग 99 किलोमीटर दूरी पर राजापुर स्थित है। राजापुर में तुलसीदास की जन्मभूमि है। इसी कारण से राजापुर नगर काफ़ी प्रसिद्ध है।
अकसूमी मुद्रा

अकसूमी मुद्रा पूर्वी अफ़्रीका के अकसूम राज्य द्वारा जारी की जाती थी। इसका आरम्भ लगभग २७० ईसवी में रजा एन्दूबिस के राजकाल में हुआ। यह ७वीं सदी तक बनाई जाती रही लेकिन उसके बाद इसके सिक्कों का उत्पादन धीरे-धीरे कम होता गया। यह सिक्के सोने, चांदी या कांसे के बने होते थे और इनपर या तो गिइज़ भाषा में या फिर लाल सागर क्षेत्र में व्यापार के लिए प्रयोग होने वाली यूनानी भाषा में लिखा होता था।
जैव भूगोल

जैव भूगोल, विभिन्न जीवधारियों और प्रजातियों के भूस्थानिक वितरण, स्थानिक वितरण के कारण और वितरण के प्रतिरूपों और उनमें समय के सापेक्ष होने वाले बदलावों का अध्ययन करता है। जैव भूगोल का उद्देश्य किसी जीव के आवास का प्रकटन, किसी प्रजाति की जनसंख्या का आकलन और यह पता लगाना है कि अमुक जीव किसी निश्चित भौगोलिक क्षेत्र में ही "क्यों या क्यों नहीं पाया जाता?" है।

परिचय

भौगोलिक क्षेत्रों में प्रजातियों के वितरण के पैटर्न को आमतौर पर ऐतिहासिक कारकों के संयोजन के माध्यम से समझाया जा सकता है जैसे कि: वैश्वीकरण, विलुप्त होने, महाद्वीपीय बहाव, और हिमाच्छादन प्रजातियों के भौगोलिक वितरण को देखकर, हम समुद्र के स्तर, नदी मार्गों, निवास स्थान, और नदी के कब्जे में संबंधित विविधताओं को देख सकते हैं। इसके अतिरिक्त, यह विज्ञान भू-भौगोलिक क्षेत्रों और अलगाव की भौगोलिक बाधाओं और साथ ही उपलब्ध पारिस्थितिक तंत्र ऊर्जा आपूर्ति को भी समझता है।
पारिस्थितिकीय परिवर्तनों की अवधि में, जीवविज्ञान में पौधे और पशु प्रजातियों के अध्ययन में शामिल हैं: उनके पिछले और / या वर्तमान जीवित रीफ्यूगियम निवास; उनकी अंतरिम रहने वाली साइटें; और / या उनके अस्तित्व वाले लोकेल। [9] जैसा कि लेखक डेविड किमामैन ने कहा था, "... जीवनी विज्ञान से अधिक पूछता है कि कौन सी प्रजातियां हैं और कहां हैं? यह भी क्यों पूछता है? और, कभी-कभी ज्यादा महत्वपूर्ण क्यों है, क्यों नहीं?" [10]
आधुनिक जीवविज्ञान अक्सर जीवों के वितरण को प्रभावित करने वाले कारकों को समझने के लिए, भौगोलिक सूचना प्रणाली (जीआईएस) का इस्तेमाल करते हैं, और जीव वितरण में भविष्य के रुझानों की भविष्यवाणी करते हैं। [11] अक्सर गणितीय मॉडल और जीआईएस उन पारिस्थितिक समस्याओं को हल करने के लिए कार्यरत हैं जो उनके लिए स्थानिक पहलू हैं। [12]
जीवविज्ञान दुनिया के द्वीपों पर सबसे अधिक ध्यानपूर्वक मनाया जाता है। ये आवास अक्सर अध्ययन के अधिक प्रबंधनीय क्षेत्रों होते हैं क्योंकि वे मुख्य भूमि पर बड़े पारिस्थितिक तंत्र से अधिक घनीभूत होते हैं। [13] द्वीप समूह भी आदर्श स्थान हैं क्योंकि वे वैज्ञानिकों को आश्रयों को देखने की इजाजत देते हैं कि नई आक्रामक प्रजातियों ने हाल ही में उपनिवेश किया है और वे देख सकते हैं कि वे पूरे द्वीप में कैसे फैले हुए हैं और इसे बदल सकते हैं। वे फिर से इसी तरह के लेकिन अधिक जटिल मुख्य भूमि निवास के लिए अपनी समझ लागू कर सकते हैं द्वीपों को उनके बायोम में बहुत ही विविधता है, जो कि उष्णकटिबंधीय से आर्कटिक जलवायु तक है। निवास में यह विविधता दुनिया के विभिन्न हिस्सों में प्रजातियों के अध्ययन की एक विस्तृत श्रृंखला के लिए अनुमति देता है।
एक वैज्ञानिक जो इन भौगोलिक स्थानों के महत्व को पहचाना था, चार्ल्स डार्विन ने, जिसने अपनी पत्रिका "द जूलॉजी ऑफ़ आर्किपेलगोस्स में अच्छी तरह से लायक परीक्षा" में टिप्पणी की थी। [13] प्रजातियों की उत्पत्ति पर दो अध्याय भौगोलिक वितरण के लिए समर्पित थे।
एशियाई राजमार्ग २

इंडोनेशिया

देनपसार — सुराबया — सुरकरता  — सेमरंग  — सिकम्पेक (— बांडुंग) — जकार्ता — मेरक
गुंदी

यह एक पेड़ का नाम है। इस पर लगने वाले फलों को गुँदे कहा जाता है। ये छोटे मीठे तथा गोंददार होते हैं। इसे 'डेला' भी कहते हैं।
आम स्वामित्व

आम स्वामित्व का सन्दर्भ, किसी संगठन, उपक्रम, या समुदाय की परिसम्पत्तियों (असेट्स) को वैयक्तिक सदस्यों या सदस्यों के समूहों के नाम पर धारण करने के बजाए, अविभक्त रूप से आम सम्पत्ति के रूप में धारण करने से है। फलितों (आउटपुट्स) की मुक्त अभिगम्यता के साथ, उत्पादन के साधनों को आम रूप से धारण करने का सिद्धान्त, साम्यवादी समाज की परिभाषित विशेषता है।
साम्यवादियों और कुछ प्रकार के समाजवाद के द्वारा , उत्पादन के साधनों के आम स्वामित्व की वक़ालत की जाती हैं। अधिवक्ता सामूहिक स्वामित्व और आम सम्पत्ति को प्रभेदित करते हैं; पूर्वकथित का सन्दर्भ उस सम्पत्ति से हैं जिसपर समझौते द्वारा संयुक्त रूप से स्वामित्व हो, जैसे कि उत्पादक सहकारियाँ, जबकि पश्चात्कथित का सन्दर्भ उन परिसम्पत्तियों से हैं, जो अभिगम्यता के लिए पूरी तरह खुली हैं, जैसे कि, सबके लिए उपलब्ध सार्वजनिक पार्क।
नाक्षत्र वर्ष

पृथ्वी द्वारा सूर्य की एक परिक्रमा करने में जितना समय लगता है, उसे नाक्षत्र वर्ष (sidereal year) कहते हैं  (किन्ही स्थिर नक्षत्रों का सन्दर्भ लेकर)। इसलिए, इसी अवधि में सूर्य भी किसी बिन्दु से चलकर उसी बिन्दु पर लौट आता है (स्थिर नक्षत्रों का सन्दर्भ लेते हुए)। जे२०००.० युगारम्भ के लिए नाक्षत्र वर्ष 365.25636 एस आई दिन के बराबर है।
फज़ल-उर-रहमान

फज़ल-उर-रहमान पाकिस्तान के राष्ट्रीय विधानसभा में एक राजनीतिज्ञ है| वह पाकिस्तान का उत्तर पश्चिम सीमांत प्रान्त के NA-26 निर्वाचन क्षेत्र का प्रतिनिधित्व करते है |
जन जागृति संस्थान

जन जागृति संस्थान एक लाभनिरपेक्ष संगठन (नॉन प्रोफिट आर्गनाइजेशन) है। इसका मुख्यालय मझगवां में है जो की मध्य प्रदेश के सतना जिले में स्थित है।
इसका मुख्या उद्देश्य लोगो में सामाजिक, राजनीतिक एवं आर्थिक जागरूकता लाना है। वर्तमान में इस संगठन के अध्यक्ष श्री मुकेश कुमार अग्रवाल एवं सचिव श्री पंकज कपूर है। वर्तमान में इसमें करीब ५० सक्रिय कार्यकर्ता है। इस संगठन के माध्यम से इस क्षेत्र में २ वर्षो से प्रतिभा खोज परीक्षा का आयोजन कराया जा रहा है और तीसरे वर्ष भी इस परीक्षा का आयोजन २३ जनवरी २०११ को कराया गया है।
नजरान प्रान्त

इस्माइली शिया समुदाय

नजरान प्रान्त के बड़े शिया समुदाय के शुरू से ही सख़्त​ वहाबी सुन्नी विचारधारा रखने वाली केन्द्रीय सउदी सरकार के साथ तनाव रहें हैं। सन् २००० में सरकार ने 'जादू-टोना' करने के इलज़ाम पर एक इस्माइली मस्जिद बंद कर दी और उस से सम्बंधित लोगों को हिरासत में ले लिया। २००१ में १६ और १७ साल के दो विद्यार्थियों को अपने एक सुन्नी शिक्षक के साथ झड़पने पर गिरफ़्तार कर लिया गया क्योंकि उसने शिया धर्म के लिए अपमानजनक बाते कहीं थी। उन्हें क़ैद से साथ-साथ कोड़ों की सज़ा सुनाई गई। ऐसे हादसों के कारण यहाँ के शियाओं को शिकायत रही है। २००९ में स्थानीय राज्यपाल को हटाकर सउदी अरब के महराज अब्दुल्लाह के छठे पुत्र मिशाल बिन अब्दुल्लाह को इस प्रान्त की बागडोर सौंपी गई। उन्होंने सरकार और शियाओं के संबंधों में सुधार लाने की कोशिश करी और इसमें कुछ सफलता भी मिली है।

धार्मिक इतिहास

इस्माइलियों के अलावा नजरान में ज़ैदी शाखा के अनुयायी रहते हैं, जिनकी संख्या सन् २००८ में लगभग २,००० थी। यहाँ कभी ईसाई और यहूदी भी रहा करते थे। ७वीं सदी में उन्होंने पैग़म्बर​ मुहम्मद के साथ ६३१ ईसवी में एक 'नजरान समझौता' (Najran Pact) नामक संधि करी थी। उस समय मुस्लिमों का नजरान पर नया क़ब्ज़ा हुआ था और नजरान समझौते के अंतर्गत ईसाईयों को कहा गया था कि अगर वे मुस्लिम राज स्वीकार करेंगे तो उन्हें 'ज़िम्मी' नाम का दर्जा दिया जाएगा और उन्हें अपना धर्म रखने की स्वतंत्रता मिलेगी। लेकिन अब नजरान में ईसाई सदियों से नहीं रहे हैं। ८९७ ईसवी में स्थानीय ज़ैदी वंश के संस्थापक ने नजरान के यहूदियों के साथ संधि करी थी जिसके अनुसार यहूदियों को नजरान में ज़मीनें ख़रीदने-बेचने का अधिकार दिया गया था। लगभग सभी यहूदी १९४९ में इस्राइल बनने के बाद वहाँ चले गए। अब यहाँ इस्माइलियों की भारी बहुसंख्या है। नजरान शहर में आधुनिक इस्माइली धर्म में की एक मुख्य 'सुलयमानी' नामक शाखा की मुख्य मस्जिद है, जिसे 'मंसूरा मस्जिद' कहा जाता है। नजरान प्रान्त के अधिकतर इस्माइली दो क़बीलों के हैं - याम और हमादान। हालांकि अधिकतर याम इस्माइली शिया हैं फिर भी याम क़बीले में कुछ सुन्नी भी मिलते हैं।

सउदी नियंत्रण का इतिहास

१९३० के दशक तक यहाँ सउदी नियंत्रण पक्का नहीं था। यमन और सउदी अरब की सीमा निर्धारित नहीं थी और उनमें आपसी विवाद थे। यमनी राजा याहया सउदी मामलों में दख़ल करता था और उसने सउदी परिवार के दुश्मनों को भी सहायता पहुँचाई थी। फरवरी १९३४ में सउदी-यमन बातचीत हुई लेकिन समझौता न हो सका। सउदियों ने नजरान पर सउदी अधिकार मानने की, यमन के पहाड़ी इलाक़ों से हट जाने की और अपने दुश्मनों को यमन में शरण न मिलने की शर्ते रखीं। यमन नहीं माना और २० मार्च १९३४ में सउदियों ने यमन पर धावा बोला। सउदी फ़ौजें अधिक प्रशिक्षित थी और उनके पास आधुनिक ब्रिटिश हथियार थे। यमन नजरान और असीर क्षेत्रों पर नियंत्रण खो बैठा और सउदी तिहामाह तटीय क्षेत्र में दूर दक्षिण तक जा पहुँचे जहाँ उन्होंने अल-हुदैदाह की बंदरगाह हथिया ली। उस समय की विश्व शक्तियों (ब्रिटेन, इटली, फ़्रांस) को लगा कि स्थानीय संतुलन बिगड़ रहा है। वे नहीं चाहते थे कि एक शक्ति बहुत बड़ी बनकर उभर आये और आगे चलकर पास के अफ़्रीका क्षेत्र में उनके उपनिवेशों को छीनने की कोशिश करे। उन्होंने अपनी युद्ध नौकाएँ अल-हुदैदाह पहुँचा दी। सउदियों ने जंग रोक दी लेकिन अब वे नजरान और असीर के मालिक बन चुके थे।
मर्डर 3

पटकथा

विक्रम (रणदीप हुड्डा) एक फैशन फोटोग्राफर हैं और रोशनी (अदिति राव हैदरी) से प्यार करता है। भारत में विक्रम के लिए एक अच्छी नौकरी का प्रस्ताव है, इसलिए रोशनी केप टाउन में अपनी लगी लगाई नौकरी छोड़कर विक्रम के साथ भारत आ जाती है जहां ये दोनों एकांत जगह पर बंगला खरीदकर रहने लगते हैं। रोशनी देखती है कि नाओमी (तोनिषा पवार) जो एक हेयर स्टायलिस्ट है और विक्रम के बीच नज़दीकियां बढ़ती जा रही है। एक दिन विक्रम को एक वीडियो मिलता है जिसमें रोशनी कहती है कि वो उसकी ज़िंदगी से दूर जा रही है। रोशनी गायब हो जाती है और विक्रम पुलिस में रिपॉर्ट करवाता है। इस प्रकार कहानी आगे बढ़ती है।
१९७० ईसा पूर्व

१९७० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १९७० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
कारेलिया गणतंत्र

झीलें

कारेलिया में ६०॰००० झीलें हैं।

लोग व भाषाएँ

ऐतिहासिक रूप से कारेलिया फ़िनिश लोगों से सम्बन्धित कारेलियाई लोगों की मातृभूमि है। कारेलियाई भाषा भी फ़िनिश भाषा से मिलती-जुलती है और यूराली भाषा-परिवार की सदस्या है। कुछ भाषावैज्ञानिक इसे फ़िनिश भाषा की ही एक उपभाषा मानते हैं। २०१० की जनगणना में कारेलिया गणतंत्र में ८२.२% लोग रूसी समुदाय के, ७.४% कारेलियाई समुदाय के, ३.८% बेलारूसी समुदाय के, २% युक्रेनी समुदाय के, १.४% फ़िनिश समुदाय के और ०.५% वेपसियाई समुदाय के थे।
अरुण कुमार मुखोपाध्याय

एक हिन्दी साहित्यकार।
दिल्ली हाट

नई दिल्ली में सफदरजंग अस्पताल व आई एन ए कालोनी के पास स्थित एक प्रमुख पर्यटन क्षेत्र, जहां बुनकर एवं काश्तकार लोग, बिचोलियों के बिना सीधे ही ग्राहकों को अपनें हस्तशिल्प बेचते हें। दिल्ली हाट एम्स से थोड़ी ही दूरी पर स्थित है। यहां पर आकर संपूर्ण भारत के एक साथ दर्शन हो जाते हैं। यहां पर भारत के विभिन्नप प्रांतों के हस्तपशिल्प् को प्रदर्शित करती दुकानें हैं। दक्षिण भारतीय व्यं। जन से लेकर सुदूर उत्ततर पूर्व के खाने के स्टॉेल भी यहां मिल जाते हैं। यहां समय समय पर सांस्कृहतिक कार्यक्रमों का आयोजन भी किया जाता है। यहां आप नृत्यि और संगीत का भी आनंद उठा सकते हैं।

खान-पान

दिल्ली हाट में मिलने वाले स्वादिष्ट व्यंजन 'दिल्ली हाट' को ख़ास बनाते हैं। भारत के विभिन्न प्रांतों के व्यंजन की दुकानें यहाँ लगी हैं। 1994 में जब दिल्ली हाट की शुरुआत हुई थी तब देश के सभी पच्चीस राज्यों को यहाँ व्यंजन की दुकानें उपलब्ध करायी गई थीं ताकि यहाँ आने वाले लोग दूसरे प्रांतों के व्यंजनों का भी स्वाद ले सकें। भौगोलिक रूप से विविधताओं का देश तो हिन्दुस्तान है ही यहाँ के खान-पान में भी काफ़ी विविधता है।
दिल्ली हाट में देश के सौ से ज़्यादा ख़ास व्यंजन उपलब्ध हैं। पंजाब के ‘मक्के दी रोटी सरसों दा साग’ हो, बंगाल के ‘माछेर-झोल’ और दक्षिण भारत के ‘इडली डोसा’ हो यहाँ सभी उपलब्ध हैं। यहाँ बिहार के मशहूर लिट्टी-चोखा भी मिलता है।

कैसे पहूंचे

दिल्ली हाट मेट्रो की पीली लाईन (हुडा सिटी सेन्टर से समयपुर बादली) द्वारा जुडा हुआ हैं।
रजनी पनिक्कर

रजनी पनिक्कर (११ सितंबर १९२४- १८ नवम्बर १९७४) का जन्म लाहौर में हुआ था। वहीं से उन्होंने अंग्रेजी और हिंदी में एम० ए० किया। बचपन से ही उनकी रूचि लेखने में थी। उन्होंने बंबई में प्रकाशित होने वाली कहानी की एक पत्रिका का संपादन किया। भारत विभाजन के बाद वे पंजाब सरकार के सूचना विभाग के पाक्षिक हिंदी पत्र 'प्रदीप' की संपादिका बनीं और आकाशवाणी के लखनऊ, कलकत्ता, दिल्ली, जयपुर आदि विभिन्न केंद्रों पर अनेक वर्ष तक अधिकारी के रूप में रहीं। उन्होंने दिल्ली स्थित महत्त्वपूर्ण सस्था लेखिका संघ की स्थापना की तथा उसकी प्रथम अध्यक्षा भी रहीं।
विवाह पूर्व उनका नाम रजनी नैयर था। फौजी अफसर ट्रावनकोर के श्रीधर पनिक्कर से विवाह हो जाने के बाद वे नैयर से रजनी पनिक्कर बन गईं। वे अपने निर्भीक और ओजपूर्ण लेखन के कारण जानी जाती हैं। उन्होंने उपन्यास और कहानी के क्षेत्र में अभूतपूर्व सफलता प्राप्त की। उन्होंने लगभग एक दर्जन उपन्यासों की रचना की है, जो हिंदी संसार में बहुचर्चित रहे। (१९४९) में 'ठोकर' नाम से अपना पहला उपन्यास रजनी नैयर नाम से ही लिखा था। इसमें शिक्षित मध्यमवर्गीय परिवार की स्वछंदता का सफल चित्रण देखा जा सकता है। उनके उपन्यास 'पानी की दीवार' (१९५४) की कथा प्रेम के स्वस्थ और शालीन दृष्टिकोण को उभारती है। यह उपन्यास मनोवैज्ञानिक पर आधारित है।
'मोम के मोती' (१९५४) में रजनी पनिक्कर ने पुरूषों की उद्दंड कामुकता और इससे उत्पन्न सामाजिक वातावरण में नौकरीपेशा नारी की समस्याओं को उजागर किया है। 'प्यासे बादल' (१९५५) में उन्होंने सहानुभूतिपूर्ण व्यवहार का महत्व प्रदर्शित किया है और बताया है कि इससे समाज का कोढ़ समझा जानेवाला आदमी भी सुधर सकता है। 'जाड़े की धूप' (१९५८) नौकरीपेशा नारी और उसके बदलते प्रेम संबंधों की कहानी है जिसमें दांपत्य से विचलन और निस्सरता की बात की गई है। 'काली लड़की' (१९५८) साँवली सूरत वाली लड़की की सामाजिक कठिनाइयों की कहानी है। 'महानगर की मीता' ([[१९५६]) में मीता अपनी शर्त पर जीवन जीने की चाह रखती है और जीकर दिखाती है। इसके अतिरिक्त रजनी पनिक्कर के 'एक लड़कीः दो रूप', 'दूरियाँ', 'अपने-अपने दायरे', 'सिगरेट के टुकड़े' (१९५६), 'सोनाली दी', 'प्रेम चुनरिया बहुरंगी' आदि उपन्यास भी महत्वपूर्ण हैं।
उनकी कई रचनाएं उत्तरप्रदेश सरकार, केंद्रीय शिक्षा मंत्रालय और यूनेस्को द्वारा पुरस्कृत हुई हैं। पचास वर्ष की छोटी सी जीवन अवधि में ही उन्होंने हिंदी कथा लेखन में अपने अनुभवों को जो विस्तार दिया वह हिन्दी साहित्य के लिए बहुत महत्वपूर्ण है।